Viborger Samler, 1848-04-06
Tydskland. Kongen af Preussens Erklæring angaaende Hegemoniet i Tydskland underkaftes i Østerrig og Baiern - Sydtydsklands mægtigste Stater - en bidende og det preussiske Folk og dets Konge tillige høist haanende Critik. Saaledes skrives under 25de Marts fra München, at Berliner=Cabinettet, der er blevet langt tilbage for Sydtydsklands constitutionelle Fremskriden med Hensyn til tydsk Udvikling, – der endnu for ganske kort Tid siden leflede med Rusland og sluttede et Forbund med det; Berlinerfolket – der af alle Tydsklands Stammer var den sidste til at drive en Tilnærmelse til de almindelige tydske Forfatningsgrundsætninger igjennem; Berlinerfolket der blev sammenskudt, der derefter jublende modtog Ophavsmanden til Blodbadet og lod Staden illuminere, griber i dette Moment af uendelig Forvirring, da hele Sydtydskland kun venter paa Efterretninger og Kongen af Preussens Aftakkelse og hans Krones Overdragelse til en ikke med Borgerblod og Had beplettet Arveprinds til det Expedient at bestemme Kongen til at stille sig i Spidsen, for hele Tydskland - og som de faare Ord lyde – "at skride foran hele Tydskland i dets Udvikling. Hvorledes, troer man da for Alvor i Berlin ved et coup de main af Ærgjærrighed at kunne indhente og oprette det Forsømte, og tilegne sig Frugterne af den Seier, Andre (Østerrig og Baiern) have tilkæmpet sig, Jdeen omdet preussiske exclusive Hegemonie (Overherredømme) i Tydskland er netop med Hensyn til Nutiden en af de ulykkeligste; denne Jdee kan kun udspringe i en meget utydsk Mands Hoved. Den nye Keisers eller Overkonges eller Overpræsidents Person er en Umulighed; thi denne nye Overhersker har ikke Tydskernes Tillid nu, da der kræves Aabenhiertighed, Ærlighed og conseqvent Liberalitet, denne Jdee har ikke Preussernes Tillid, – dette bevise Hundredetusinders Stemmer fra Rhinlandene og Øst preussen. Det Factum staaer fast, at Kongen af Preussen blev med væbnet Haand først tvungen til en ganske vag Proclamation (der existerer derom, siger Redact, af Allg. 31., et mærkværdigt Document), en Proclamation, hvis Oplæsning paa mange Steder i München er bleven ledsaget med skingrende Haanlatter, – en Proclamation, som ikke engang er forsynet med Kongens Underskrift; den derefter følgende Erklæring er allerede mere moderat; der tales i denne - ihvorvel i høist dunkle Udtryk - om en Overeenskomst med andre tydske Fyrster." – J Keiserdømmet Østerrig er det Wiener Z., som i en Artikel, betitlet den tydske Nations Svar har nedlagt en i de stærkeste og meest energiske Udtryk affattet Protest imod Kongen af Preussens Erklæring, og endvidere i et nyere Numer anmeldt, at den østerrigske Regjering ufortøvet har grebet de meest passende Midler for paa det bestemteste at modsættte sig en improviseret Usurpation af den tydske Kongekrone (um einer improvisitten Besitzergreifung der dentsch. Königskrone auf das Entschiedenste entgegenzutreten). Den østerrigske Grev Figuelmont har høitidelig protesteret derimod, at Forbundsforsamlingen overføres til Potsdam; kun i Frankfurt vil Østerrig optræde for at deeltage med de andre tydske Fyrster i Forfatningens Revision - en Revision, som kun kan finde Sted ved Samvirken af alle, med lige Rettigheder udrustede, Forbundslemmer.